เห็นรีวิวมานาน เลยตั้งใจจะไปกินซักครั้งครับ ถึงร้านซักประมาณ5โมงวันอาทิตย์ แอบไม่มั่นใจคนไม่เยอะ มาผิดร้านป่าวหว่า ไหนๆก็ไหนๆเข้าไปลองละกัน สั่งไป4อย่าง อย่างแรกที่มาคือข้าวผัดปู ปูโปะมาเยอะมากกกๆ ไม่เคยกินข้าวผัดปูกลมกล่อมหอมอร่อยเท่าที่นี่เลย ตามมาติดๆด้วยกุ้งทอดกระเทียม กรอบสุดๆครับกินได้ทั้งหัวทั้งตัวทั้งเปลือก ตามมาด้วยปูนึ่งครับ สดมากๆ แต่นึ่งออกมาไม่ค่อยหวานเท่าไหร่นะ แต่ความแน่นนี่สุดยอดๆ จานสุดท้ายที่มาเป็นต้มยำทะเลครับ รสชาติดี ของทะเลมาสดๆ คำเตือนนะครับ กะเวลาให้ดีๆ ฟ้ามืดแล้วยุงเยอะมากกกก รุมซะเละครับ

ป.ล. เต๋าเต้ยนึ่งบ๊วยอร่อยมากครับสั่งกลับบ้านมาด้วย